alexandrainst/scandi-wiki huggingface dataset:
1916

Árið 1916 (MCMXVI í rómverskum tölum)

Atburðir 

 12. mars - Alþýðuflokkurinn stofnaður, sem stjórnmálaarmur Alþýðusambands Íslands
 24. apríl - Páskauppreisnin hófst á Írlandi.
 21. október - Alþingiskosningar haldnar. Þetta voru fyrstu alþingiskosningarnar eftir að konur fengu kosningarétt. Samhliða fór fram þjóðaratkvæðagreiðsla um þegnskylduvinnu allra heilbrigðra karlmanna á aldrinum frá 17 til 25 ára. Tillagan var felld með 90% atkvæða.
 16. desember - Framsóknarflokkurinn stofnaður.

Fædd 
 30. apríl - Claude Shannon, bandarískur stærðfræðingur (d. 2001).
 8. maí - João Havelange, brasilískur forseti FIFA (d. 2016).
 16. júlí - Kristján frá Djúpalæk skáld (d. 1994)
 26. október - François Mitterrand, forseti Frakklands (d. 1996)
 6. desember - Kristján Eldjárn, 3. forseti Íslands (d. 1982).
 15. desember - Maurice Wilkins, breskur eðlisfræðingur og Nóbelsverðlaunahafi (d. 2004).

Dáin 
 21. maí - Skúli Thoroddsen alþingismaður (f. 1859).
 15. júlí - Ilja Métsjníkoff, úkraínskur örverufræðingur og handhafi Nóbelsverðlaunanna í lífeðlisfræði (f. 1845).
 4. september - José Echegaray, spænskt leikskáld og Nóbelsverðlaunahafi (f. 1832).
 15. nóvember - Henryk Sienkiewicz, pólskur rithöfundur og Nóbelsverðlaunahafi (f. 1846).
 21. nóvember - Frans Jósef I., keisari Austurríkis-Ungverjalands (f. 1830).
 15. desember - Þórhallur Bjarnarson biskup (f. 1855).

Nóbelsverðlaunin 
 Eðlisfræði - Verðlaunin voru ekki afhent þetta árið.
 Efnafræði - Voru ekki veitt þetta árið
 Læknisfræði - Voru ekki veitt þetta árið
 Bókmenntir - Carl Gustaf Verner von Heidenstam
 Friðarverðlaun - Voru ekki veitt þetta árið

1916
1915

Árið 1915 (MCMXV í rómverskum tölum)

Helstu atburðir 

 1. janúar - Áfengisbann lögleitt á Íslandi.
 25. apríl - Bruninn mikli í Reykjavík. 12 hús í miðbæ Reykjavíkur brunnu og tveir fórust.
 6. júní - Íþróttafélagið Þór stofnað.
 19. júní - Íslenskar konur fá kosningarétt.

Fædd 
 28. janúar - Nanna Ólafsdóttir, íslenskur sagnfræðingur (d. 1992).
 10. júní - Saul Bellow, bandarískur rithöfundur og Nóbelsverðlaunahafi (d. 2005).
 16. júní - Mariano Rumor, ítalskur stjórnmálamaður og fyrrum forseti Ítalíu (d. 1990).
 14. september - Guðmundur Vigfússon, reykvískur bæjarfulltrúi (d. 1983).
 19. september - Jóhann Hafstein, stjórnmálamaður og stofnandi Vöku, félag lýðræðissinnaðra stúdenta.
 17. október - Arthur Miller, leikskáld (d. 2005).
 25. nóvember - Augusto Pinochet, einræðisherra í Chile (d. 2006)
 12. desember - Frank Sinatra, bandarískur söngvari og kvikmyndaleikari (d. 1998).

Dáin 
 20. ágúst - Paul Ehrlich, þýskur örverufræðingur og nóbelsverðlaunahafi (f. 1854).

Nóbelsverðlaunin 
 Eðlisfræði - Sir William Henry Bragg, William Lawrence Bragg
 Efnafræði - Richard Martin Willstätter
 Læknisfræði - Voru ekki veitt þetta árið
 Bókmenntir - Romain Rolland
 Friðarverðlaun - Voru ekki veitt þetta árið

1915
1914

Árið 1914 (MCMXIV í rómverskum tölum)

Á Íslandi 

 Sigurður Eggerz tók við embætti Íslandsráðherra.
 Knud Zimsen kjörinn borgarstjóri Reykjavíkur.
 Eimskipafélag Íslands stofnað.
 Verkakvennafélagið Framsókn stofnað í Reykjavík.
 Skíðafélag Reykjavíkur stofnað.
 Dýraverndunarfélag Íslands stofnað.
 Fyrstu röntgentækin komu til Íslands.
 Benedikt G. Waage þreytti Viðeyjarsund á 1 klst og 56 mín.

Fædd
 31. desember - Gils Guðmundsson, íslenskur rithöfundur og stjórnmálamaður (d. 2005)

Dáin

Erlendis 
 28. júní - Franz Ferdinand erkihertogi, ríkisarfi Austurríkis-Ungverjalands og kona hans Sophie vegin af serbneska þjóðernissinnanum Gavrilo Princip. 
 28. júlí - Í kjölfar morðsins á Franz Ferdinand lýsti Austurríki-Ungverjaland stríði á hendur Serbíu. Upphaf fyrri heimsstyrjaldarinnar.
 1. ágúst - Stríðsyfirlýsing Þýskalands á hendur Rússlandi. Herútboð í Þýskalandi og Frakklandi.
 2. ágúst - Þjóðverjar hernámu Lúxemborg.
 2. ágúst - Tyrkjaveldi skuldbatt sig til hlutleysis í leynisamningi við Þjóðverja.
 3. ágúst - Þjóðverjar lýstu stríði á hendur Frökkum.
 4. ágúst - Þýskur her réðst inn í Belgíu. Í kjölfar þess lýsti Bretland stríði á hendur Þýskalandi. Bandaríkin lýstu yfir hlutleysi.
 15. ágúst - Panamaskurðurinn opnaður fyrir skipaumferð.
 20. ágúst - Þjóðverjar náðu Brussel á sitt vald.
 23. ágúst - Japan lýsti stríði á hendur Þýskalandi.
 5.-9. september - Orrusta við Marne. Herir Breta og Frakka stöðvuðu sókn Þjóðverja til Parísar. Um 2 milljónir hermanna tóku þátt í orrustunni, um 100 þúsund falla.
 9. október - Umsátri Þjóðverja um Antwerpen lauk með uppgjöf borgarinnar.
 29. október - Tyrkneski flotinn réðst á rússneskar hafnir við Svartahaf. Í kjölfar þess lýstu Rússar, Frakkar og Bretar stríði á hendur Tyrkjaveldi. 
 5. nóvember - Bretar tóku Kýpur af Tyrkjum.

Fædd
 22. febrúar - Renato Dulbecco, ítalskur veirufræðingur og nóbelsverðlaunahafi (d. 2012)
Dáin
 25. mars - Frédéric Mistral, franskur Nóbelsverðlaunahafi sem orti á oksítönsku (f. 1830).
 2. apríl - Paul Heyse, þýskur rithöfundur og nóbelsverðlaunahafi (f. 1830).
 6. júlí - Otto Bumbel, brasilískur knattspyrnuþjálfari (d. 1998).
 10. október - Karl I., konungur Rúmeníu.

Nóbelsverðlaunin 
 Eðlisfræði - Max von Laue
 Efnafræði - Theodore William Richards
 Læknisfræði - Robert Bárány
 Bókmenntir - Voru ekki veitt þetta árið
 Friðarverðlaun - Voru ekki veitt þetta árið

1914
1913

Árið 1913 (MCMXIII í rómverskum tölum)

Á Íslandi 

 17. apríl - Ölgerðin Egill Skallagrímsson stofnuð.
 3. maí - Revían Allt í grænum sjó frumsýnd í Reykjavík. Yfirvöld létu banna frekari sýningar á henni eftir frumsýningarkvöldið.
 12. júní - Skipherra varðskipsins Islands Falk tekur bláhvítan fána af Einari Péturssyni verslunarmanni í Reykjavíkurhöfn. Í mótmælaskyni flagga bæjarbúar öllum tiltækum bláhvítum fánum og borgarafundur er haldinn um málið.
 9. september - Íþróttafélagið Þór stofnað í Vestmannaeyjum.
 2. nóvember - Morgunblaðið hefur göngu sína. Stofnandi og fyrsti ritstjóri er Vilhjálmur Finsen.

Fædd

 6. febrúar - Jón Ingimarsson, íslenskur verkalýðsleiðtogi (d. 1981).
 16. mars - Nína Tryggvadóttir, íslensk myndlistakona (d. 1968)

Dáin

Erlendis 

Fædd
 9. janúar - Richard Nixon, forseti Bandarikjanna (d. 1994).
 4. febrúar - Rosa Parks, baráttukona fyrir réttindum blökkumanna (d. 2005).
 14. mars - Osvaldo Moles, brasilískur blaðamaður  (d. 1967).
 14. júlí - Gerald Ford, forseti Bandarikjanna (d. 2006).
 16. ágúst - Menachem Begin, forsætisráðherra Ísrael (d. 1992).
 10. október - Claude Simon, franskur rithöfundur og Nóbelsverðlaunahafi (d. 2005).
 7. nóvember – Albert Camus, franskur höfundur og heimspekingur (d. 1960)
 18. desember - Willy Brandt, kanslari Þýskalands (d. 1992).

Dáin

Nóbelsverðlaunin 
 Eðlisfræði - Heike Kamerlingh-Onnes
 Efnafræði - Alfred Werner
 Læknisfræði - Charles Robert Richet
 Bókmenntir - Sir Rabindranath Tagore
 Friðarverðlaun - Henri la Fontaine

1913
1910

Árið 1910 (MCMX í rómverskum tölum)

Atburðir 

 1. janúar - Metrakerfið innleitt á Íslandi. 
 22. janúar - Jarðskjálfti einn sá öflugasti sem mælst hefur á Íslandi, 7,1 stig á Richter, en litlar skemmdir urðu. Miðjan var út af Öxarfirðinum 
 20. febrúar - Boutros Gali, fyrsti innfæddi forsætisráðherra Egyptalands, myrtur.
 28. febrúar - Fjöldi báta skemmdust í ofsaveðri á suð-vesturhluta Íslands og talið víst að tíu manns á bát hefðu drukknað.
 6. maí - Georg 5. tekur við krúnunni í Bretlandi eftir lát föður síns, Játvarðs 7.
 11. júní - Gasstöð Reykjavíkur tekur til starfa.
 22. júlí - Zeppelin-loftfarið flýgur í fyrsta skiptið.
 22. ágúst - Japan innlimar Kóreu.
 5. september - Heilsuhælið á Vífilsstöðum opnað undir stjórn Sigurðar Magnússonar yfirlæknis.
 12. september - Íþróttasamband Reykjavíkur var stofnað.
 5. október - Fyrsta lýðveldið stofnað í Portúgal. Emmanúel 2. konungur landsins flýr til Englands.
 Dagblaðið Vísir hefur göngu sína. Er það fyrsta eiginlega dagblaðið á Íslandi.
 Íþróttasamband Reykjavíkur stofnað.

Fædd 
 23. janúar - Django Reinhardt, belgískur sígauni sem spilaði jazztónlist (d. 1953).
 4. febrúar - Petrína K. Jakobsson, bæjarfulltrúi í Reykjavík (d. 1991).
 27. febrúar  - Robert Buron, franskur stjórnmálamaður (d. 1973).
 27. júní - Pierre Joubert, franskur bókaskreytingamaður (d. 2002).
 21. júlí - Viggo Kampmann, danskur forsætisráðherra (d. 1976).
 26. ágúst - Móðir Teresa, (d. 1997).
 29. október - Alfred Jules Ayer, breskur heimspekingur (d. 1989).
 29. desember - Ronald Coase, breskur hagfræðingur og nóbelsverðlaunahafi.
 29. desember - Gunnar Thoroddsen, íslenskur lögfræðingur og forsætisráðherra (d. 1983).
 30. desember - Paul Bowles, bandarískur rithöfundur (d. 1999).

Dáin 
 28. janúar - Einar Baldvin Guðmundsson frá Hraunum, hreppstjóri, alþingismaður og dannebrogsmaður (f. 1841).
 21. apríl - Mark Twain, bandarískur rithöfundur (f. 1835).
 27. maí - Robert Koch, þýskur örverufræðingur (f. 1843).
 26. ágúst - William James, bandarískur heimspekingur (f. 1842).
 20. nóvember - Lev Tolstoj, rússneskur rithöfundur (f. 1828).

Nóbelsverðlaunin 
 Eðlisfræði - Johannes Diderik van der Waals
 Efnafræði - Otto 
 Læknisfræði - Albrecht Kossel
 Bókmenntir - Paul Johann Ludwig Heyse
 Friðarverðlaun - Alþjóðafriðarskrifstofan

1910
1909

Árið 1909 (MCMIX í rómverskum tölum)

Á Íslandi 

 1. júlí - Franch Michelsen ehf, úrsmíðaverkstæði og verslun, er stofnað.
 Vatnsveita Reykjavíkur sett á stofn.
 Landsbankamálið hefst. 

Fædd
 2. nóvember - Ásgeir Blöndal Magnússon, málfræðingur og orðabókarhöfundur (d. 1987)

Dáin

Erlendis 
 6. apríl - Robert Peary kemst fyrstur manna á Norðurpólinn

Fædd
 22. janúar - U Thant, búrmískur ríkiserindreki og aðalritari Sameinuðu þjóðanna (d. 1974).
 9. febrúar - Rob-Vel, franskur teiknimyndasagnahöfundur (d. 1991).
 24. febrúar - Max Black, bandarískur heimspekingur (d. 1988).
 30. apríl - Júlíana Hollandsdrottning (d. 2004)
 30. maí - Benny Goodman, bandarískur tónlistarmaður (d. 1986)
 20. júní - Errol Flynn, bandarískur leikari (d. 1959).
 13. júlí - Souphanouvong, stjórnmálamaður í Laos (d. 1995).
 21. september - Kwame Nkrumah, stjórnmálamaður og sjálfstæðishetja frá Gana (d. 1972).

Dáin
 13. febrúar - Hugo Hørring, danskur forsætisráðherra (f. 1842).
 26. febrúar - Hermann Ebbinghaus, þýskur heimspekingur og sálfræðingur (f. 1850).

Nóbelsverðlaunin 
 Eðlisfræði - Guglielmo Marconi, Karl Ferdinand Braun
 Efnafræði - Wilhelm Ostwald
 Læknisfræði - Emil Theodor Kocher
 Bókmenntir - Selma Lagerlöf
 Friðarverðlaun - Auguste Marie Francois Beernaert, Paul Henribenjamin Balluet d'Estournelles de Constant

1909
1908

Árið 1908 (MCMVIII í rómverskum tölum)

Atburðir 
 Ársbyrjun - Lögbirtingablaðið kom fyrst út á prenti.
 24. janúar - Bæjarstjórnarkosningar í Reykjavík
 2. apríl - 12 manns fórust við Stokkseyri
 21. apríl - Knattspyrnufélagið Víkingur er stofnað.
 10. september - Fyrstu leynilegu Alþingiskosningarnar voru haldnar og var sami kjördagur í fyrsta skiptið um land allt. Samhliða þingkosningunum var haldin þjóðaratkvæðagreiðsla um áfengisbann. Kjörsókn var mikil.
 28. desember - Aftakaveður sem stóð í meira en sólarhring á austurlandi.

Á Íslandi 

Fædd
 15. febrúar - Oddný Guðmundsdóttir, rithöfundur (d. 1985).
 30. apríl - Bjarni Benediktsson, stjórnmálamaður (d. 1970).
 23. maí - Jón Engilberts, myndlistarmaður (d. 1972).
 5. desember - Anna Sigurðardóttir, stofnandi Kvennasögusafns Íslands (d. 1996).

Dáin

Erlendis 

Fædd
 24. apríl - Józef Gosławski var pólskur myndhöggvari á 20. öld (d. 1963)
 27. ágúst - Lyndon B. Johnson, Bandaríkjaforseti (d. 1973)

Dáin
 25. ágúst - Henri Becquerel, franskur eðlisfræðingur og Nóbelsverðlaunahafi (f. 1852).

Nóbelsverðlaunin 
 Eðlisfræði - Gabriel Lippmann
 Efnafræði - Ernest Rutherford
 Læknisfræði - Ilya Ilyich Mechnikov, Paul Ehrlich
 Bókmenntir - Rudolf Christoph Eucken
 Friðarverðlaun - Klas Pontus Arnoldson, Fredrik Bajer

1908
1905

Árið 1905 (MCMV í rómverskum tölum)

Á Íslandi 

 29. ágúst - Þjóðræðisflokkurinn stofnaður.
 12. október - Verzlunarskóli Íslands settur í fyrsta sinn.
 28. nóvember - Gosdrykkjagerðin Sanitas stofnuð.

Fædd
 12. desember - Alfreð Gíslason, læknir og stjórnmálamaður (d. 1990).

Dáin

Erlendis 
 5. janúar - Fótboltafélagið Central Español stofnað í Úrúgvæ.

Fædd
 2. febrúar - Ayn Rand, rithöfundur (d. 1982)
 24. maí - Míkhaíl Sholokhov, sovéskur rithöfundur og Nóbelsverðlaunahafi (d. 1984).
 21. júní - Jean-Paul Sartre, heimspekingur, rithöfundur og nóbelsverðlaunahafi 1964 (d. 1980)
 24. september - Severo Ochoa, spænskur og bandarískur lífefnafræðingur og nóbelsverðlaunahafi (d. 1993).

Dáin
 9. janúar - Louise Michel, frönsk byltingarkona (f. 1830).

Nóbelsverðlaunin 
 Eðlisfræði - Philipp Eduard Anton von Lenard
 Efnafræði - Johann Friedrich Wilhelm Adolf von Baeyer
 Læknisfræði - Robert Koch
 Bókmenntir - Henryk Sienkiewicz
 Friðarverðlaun - Bertha Sophie Felicitas Baronin von Suttner,

1905
Opinbert tungumál

Opinbert tungumál er tungumál sem sett er á sérstakan stall innan ríkja, fylkja eða sjálfsstjórnarsvæða. Það er yfirleitt málið sem notað er í löggjafarþingum viðkomandi svæðis en lög margra ríkja fara þó fram á það að opinber gögn séu þýdd á önnur mál einnig.

Um helmingur ríkja í heiminum hafa opinbert tungumál. Sum hafa aðeins eitt opinbert tungumál (t.d. Litháen, Þýskaland og Albanía) og sum hafa fleiri en eitt eins og Hvíta-Rússland, Belgía, Kanada, Finnland og Suður-Afríka.

Í löndum, eins og Írak, Ítalíu og Spáni, eru opinber tungumál en í sumum héruðum þessara landa eru leyfð önnur tungumál. Önnur lönd, eins og Bandaríkin hafa ekkert opinbert tungumál en nokkur ríki Bandaríkjanna hafa opinbert tungumál. Að lokum má nefna lönd eins og Ástralíu, Lúxemborg og Svíþjóð sem hafa ekkert opinbert tungumál, ekki er heldur getið um opinbert tungumál í stjórnarskrá Íslands.

Afleiðing nýlendustefnu í Afríku og á Filippseyjum er sú að opinbert tungumál (franska eða enska) er ekki það sama og talað er af fólkinu í landinu. Á móti má nefna Írland þar sem írska hefur verið skilgreind sem opinbert tungumál sökum þjóðernishyggju en flest allir tala ensku sem er að vísu annað opinbert tungumál Írlands.

Tenglar 
Um tungumál á Norðurlöndunum

Tungumál
Sjálfstæði

Sjálfstæði lands, þjóðar eða ríkis er að ábúendur njóti algers fullveldis. Að öðrum kosti eru viðkomandi undir aðra settir og geta slík valdatengsl tekið á sig margs konar myndir eftir samhengi þess. Þannig er til að mynda rætt um forræði milli ríkja þegar voldug ríki hafa mikil áhrif á grannríki, svo mikil jafnvel að vegið er að sjálfstæði þeirra. Annað dæmi er nýlendur þær sem voru settar undir evrópsku verslunarveldin á tímabili útbreiðslu vestrænnar heimsvaldastefnu.

Eftir að Sovétríkin liðu undir lok urðu mörg ríki þeirra sjálfstæð. Á Balkanskaganum myndaðist fjöldi ríkja úr leifum Júgóslavíu, þeirra á meðal Kosóvó, sem lýsti yfir sjálfstæði 17. febrúar 2008.

Þegar eitt svæði tekur upp sjálfstæði frá öðru getur það gerst í raun réttri á tvo vegu, með lögskilnaðarleið og einhliða leið. Þannig öðluðust Bandaríki Norður-Ameríku ekki sjálfstæði með lögskilnaðarleið og þurftu að heyja sitt sjálfstæðisstríð. Sjálfstæði Noregs frá Svíþjóð fór ennfremur ekki fram með lögformlegum hætti ríkis sem skilið var frá og óttuðust sumir í Noregi að Svíar myndu senda herinn inn í landið en vitanlega fór ekki svo. Hins vegar var skilnaður Íslands frá Danmörku með fullkomlega lögformlegum hætti, en með sambandslögunum frá 1917 varð Ísland sjálfstætt og fullvalda ríki 1. desember 1918. Í Danmörku hefur verið hin síðari ár nær altækur samdómur um að Færeyjum og Grænlandi skuli veitt sjálfstæði sé meirihluti fyrir því á þeim stöðum. Kína á hinn bógin hefur haft aðra afstöðu til þessara mála þar sem þeir hafa neitað svæðum um sjálfstæði sem æskt hafa þess og unnið gegn sjálfstæðishreyfingum á þeim svæðum jafnvel með því að hvetja 'etníska' kínverja til að flytja inn á svæði sjálfstæðissinna.

Stjórnmálafræði
Björn Bjarnason (f. 1944)

Björn Bjarnason (f. 14. nóvember 1944) lögfræðingur, er fyrrverandi menntamála- og dómsmálaráðherra og var þingmaður Sjálfstæðisflokksins í Reykjavík á árunum 1991-2009.

Ævi og störf
Björn fæddist í Reykjavík, foreldrar hans voru Bjarni Benediktsson, forsætisráðherra og formaður Sjálfstæðisflokksins, og  Sigríður Björnsdóttir. Björn á þrjár systur Guðrúnu, Valgerði og Önnu. Hann lauk stúdentsprófi frá Menntaskólanum í Reykjavík 1964, lærði lögfræði við Háskóla Íslands og var formaður Stúdentaráðs 1967-1968. Sumarið 1970 missti hann foreldra sína og ungan systurson í eldsvoða í sumarbústað á Þingvöllum. Lagaprófi frá Háskóla Íslands lauk hann 1971.

Hann vann sem útgáfustjóri Almenna bókafélagsins 1971-1974, fréttastjóri á Vísi 1974, deildarstjóri í forsætisráðuneytinu 1974-1979, blaðamaður á Morgunblaðinu 1979-1984 og aðstoðarritstjóri 1985-1991. Hann hlaut 3. sætið í prófkjöri Sjálfstæðisflokksins í Reykjavík 1991 og settist þá á þing. Hann varð menntamálaráðherra 1995 og gegndi þeirri stöðu til 2002, þegar hann tók að sér að verða forystumaður Sjálfstæðisflokksins í baráttunni fyrir borgarstjórnarkosningar 2002. Hann varð dómsmálaráðherra 2003, eftir að Davíð Oddsson myndaði í þriðja skipti ríkisstjórn Sjálfstæðisflokks og Framsóknarflokks og gegndi embætti til ársins 2009 og lét þá af þingmennsku.

Björn hefur tekið mikinn þátt í umræðum um öryggis- og varnarmál á Íslandi og ætíð verið eindreginn stuðningsmaður vestræns varnarsamstarfs og varnarsamningsins við Bandaríkin. Í Kalda stríðinu deildi hann með erindrekum bandarískra yfirvalda upplýsingum sem hann hafði fengið sem blaðamaður um íslenska stjórnmálamenn, ekki síst vinstrisinnaða. Hann var sumarið 2004 skipaður formaður Evrópunefndar forsætisráðherra, sem skilaði skýrslu í mars 2007. Hann er félagi í International Institute for Strategic Studies og hefur setið fundi Bilderberg-samtakanna. Greinasafnið Í hita kalda stríðsins kom út eftir hann árið 2001. Björn er kvæntur Rut Ingólfsdóttur fiðluleikara, og eiga þau tvö börn, Sigríði Sól og Bjarna Benedikt. Hann er tengdafaðir Heiðars Más Guðjónssonar.

Tenglar 

Æviágrip á heimasíðu Alþingis
Vefsíða Björns Bjarnarsonar þar sem hann heldur úti vefdagbók

Dómsmálaráðherrar Íslands
Menntamálaráðherrar Íslands
Fyrrum Alþingismenn
Þingmenn Sjálfstæðisflokksins
Handhafar stórriddarakross Hinnar íslensku fálkaorðu
Stúdentar úr Menntaskólanum í Reykjavík

Íslenskir lögfræðingar
Borgarfulltrúar Sjálfstæðisflokksins
Srinivasa Ramanujan

Srinivasa Aiyangar Ramanujan (22. desember 1887 - 26. apríl 1920) (tamil: ஸ்ரீனிவாஸ ஐயங்கார் ராமானுஜன்) var indverskur stærðfræðingur. Hann vann sem skrifstofumaður í Madras á Indlandi og var algjörlega sjálfmenntaður í stærðfræði. Hann skrifaðist á við breska stærðfræðinginn G. H. Hardy (Málsvörn stærðfræðings) og í framhaldi af því var honum boðið til Bretlands. Þar vann hann með Hardy að rannsóknum í talnafræðum, en hæfileikar hans á því sviði og fleirum þóttu með ólíkindum. Hann var heilsuveill og sneri aftur til Indlands árið 1919 og dó þar 1920.

Stærðfræðilegar niðurstöður

Óendanlega röð 

 

 

Indverskir stærðfræðingar
Kílómetri

Kílómetri  er mælieining fyrir vegalengd og jafngildir eitt þúsund metrum. Forskeytið kíló- er komið af gríska orðinu kilo sem merkir þúsund.
Einn kílómetri er um 0,621 mílur.

Mælieiningar
SI mælieiningar

Sjá einnig Alþjóðlega einingakerfið

SI mælieiningar eru þær mælieiningar sem skilgreindar eru í SI kerfinu.

Allar aðrar mælieiningar má reikna út frá þessum mælieiningum og eru þær þá SI ættaðar mælieiningar.

Vegalengd 
Grunnmælieiningin er metri og er notuð til að mæla vegalengdir. Metrakerfið var ákvarðað upphaflega þann 26. mars árið 1791 í Frakklandi og átti einn metri að vera 1/10.000.000 (einn tíumilljónasti) af vegalengdinni frá landfræðilega norðurpólnum, í gegnum París, og að miðbaug. Vegna betri aðferða til útreikninga, þá vitum við núna að þessi vegalengd er í raun og veru 10.001.957 metrar. Árið 1983 var metrinn skilgreindur upp á nýtt, og nú er 1 m sú vegalengd sem ljósið fer í lofttæmi á 1/299.792.458 hlutum úr sekúndu.

Massi
Grunnmælieiningin til að mæla massa er ekki gramm eins og mætti kannski búast við, heldur kílógramm. Strangt til tekið er kílógramm ekki mælieining fyrir þyngd heldur skal einungis tala um massa í kílógrömmum. Þyngd er kraftur og er mæld með mælieiningunni newton (N) eins og aðrir kraftar. Þyngd ákveðins hlutar er mismunandi eftir því hvar í þyngdarsviði hann er staddur. Staðalkílógrammið er lóð úr blöndu af iridíum og platínu, sem geymt er í Sevres í Frakklandi.

Tímamæling
Grunnmælieiningin er sekúnda og er notuð til að mæla tíma. Frá 1967 hefur grunndvallareining tímans verið 1 atómsekúnda, sem miðast við 9 192 631 770 sveiflutíma raföldu frá loftkenndu sesíumi (133Cs''). Þegar mældur er styttri tími en ein sekúnda er tugakerfið notað á hefðbundinn hátt (1/10, 1/100, 1/1000 úr sekúndu o.s.frv.) Af sögulegum ástæðum er hins vegar notast við tylftir við að mæla tíma allt upp í einn sólarhring, þannig er 1 mínúta 5x12=60 sekúndur, o.s.frv. en þær mælieiningar eru ekki hluti af SI-kerfinu.

Rafstraumur
Grunnmælieiningin er amper. Formúlutáknið er I og tákn mælieiningarinnar A eða amp.

Hitastigsmæling
Grunnmælieiningin er kelvín og er notuð til að mæla hitastig. Algengt er að rugla saman hitastigi og varma, en varmi er orka og mælist í júlum.

Efnismagn
Grunnmælieiningin er mól og er notuð til að mæla magn tiltekins efnis.

Ljósstyrkur
Grunnmælieiningin er kandela og er notuð til að mæla ljósstyrk í ákveðna átt.

SI mælieiningar

ca:Sistema Internacional
de:SI-Einheitensystem
es:Unidades básicas del SI
hu:SI alapegység
no:SI enhetene
simple:SI base unit
sl:Osnovne enote SI
sr:СИ основне јединице
zh-cn:国际标准基准单位
zh-tw:國際標準基準單位
Klettsvík

Klettsvík er vík við innsiglinguna í Vestmannaeyjahöfn sem afmarkast af Ystakletti til austurs, Miðkletti til norðurs og Heimakletti til vesturs.

Klettsvík var á árunum 1998 til 2003 heimili háhyrningsins Keikó, en hefur síðan verið notuð undir fiskeldi. Fyrir komu Keikós hafði víkin verið notuð mikið af smábátasjómönnum til þess að gera að fiski eða laga net, en sú iðja hefur horfið frá Vestmannaeyjum að mestu á síðustu árum.

Í Klettsvík er inngangurinn inn í Klettshelli, sem er í Ystakletti.

Vestmannaeyjar